Hoselu

Hosē Luiss Mato Sanmartins (, dzimis ), pazīstams kā Hoselu (Joselu), ir Spānijas futbolists, spēlē uzbrucēja pozīcijā, pārstāv Spānijas futbola izlasi. Kopš 2024. gada Hoselu pārstāv Kataras Zvaigžņu līgas komandu Al-Gharafa.

Hoselu savu karjeru sāka Celta de Vigo komandā, bet 2009. gadā viņš nonāca Real Madrid sistēmā, kur ilgu laiku rezultatīvi spēlējis B komandā, kopumā 72 mačos gūstot 40 vārtus. Tomēr galvenās komandas rindās viņš nespēja iekļūt un 2012. gadā viņš pārcēlās uz Vāciju, lai pievienotos Bundeslīgas komandai 1899 Hoffenheim. Vēlāk Vācijā spēlējis arī Eintracht Frankfurt un Hannover 96. 2015. gadā pievienojies Anglijas Premjerlīgas komandai Stoke City, bet 2017. gadā citai Premjerlīgas komandai Newcastle United. 2019. gadā atgriezies Spānijā un pievienojies Deportivo Alavés komandai. 2022. gadā kā brīvais aģents pārgājis uz Espanyol. Tajā sezonā ar 16 vārtu guvumiem viņš bija trešais rezultatīvākais La Liga spēlētājs. 2023. gada vasarā uz īres tiesībām atkal pievienojies Real Madrid.

Spānijas futbola izlases rindās debitējis 2023. gadā. Pārstāvējis izlasi 2024. gada Eiropas čempionātā.

 Sasniegumi 
Real Madrid

 La Liga: 2011—12
 UEFA Čempionu līga: 2023—24

Spānija

 UEFA Nāciju līga: 2022—23
 UEFA Eiropas čempionāts futbolā: 2024

 Atsauces 

 Ārējās saites 

Kategorija:1990. gadā dzimušie
Kategorija:Spānijas futbolisti
Kategorija:Spānijas izlases futbolisti
Kategorija:Bigo "Celta" spēlētāji
Kategorija:Madrides "Real" spēlētāji
Kategorija:TSG 1899 Hoffenheim spēlētāji
Kategorija:Frankfurtes "Eintracht" spēlētāji
Kategorija:Hannover 96 spēlētāji
Kategorija:Stoke City F.C. spēlētāji
Kategorija:Newcastle United F.C. spēlētāji
Kategorija:Akoruņas "Deportivo" spēlētāji
Kategorija:Deportivo Alavés spēlētāji
Kategorija:RCD Espanyol spēlētāji
Kategorija:Bādenē-Virtembergā dzimušie
Kategorija:2024. gada Eiropas čempionāta futbolā spēlētāji